CELEX: 62008CA0035
Language: et
Date: 2009-10-15 00:00:00
Title: Kohtuasi C-35/08: Euroopa Kohtu (kolmas koda) 15. oktoobri 2009 . aasta otsus (Finanzgericht Baden-Württembergi (Saksamaa) eelotsusetaotlus) — Grundstücksgemeinschaft Busley ja Cibrian Fernandez versus Finanzamt Stuttgart-Körperschaften (Kapitali vaba liikumine — Kinnisvara — Tulumaks — Üürikahjumi mahaarvamine maksukohustuslase maksustatavast tulust — Degressiivse amortisatsiooni kohaldamine soetamis- või ehituskuludest lähtudes — Soodsam maksustamine, mis on ette nähtud ainult oma riigi territooriumil asuvate hoonete suhtes)

5.12.2009   
            
            
               ET
            
            
               Euroopa Liidu Teataja
            
            
               C 297/7
            
         Euroopa Kohtu (kolmas koda) 15. oktoobri 2009. aasta otsus (Finanzgericht Baden-Württembergi (Saksamaa) eelotsusetaotlus) — Grundstücksgemeinschaft Busley ja Cibrian Fernandez versus Finanzamt Stuttgart-Körperschaften
   (Kohtuasi C-35/08) (1)
   
   (Kapitali vaba liikumine - Kinnisvara - Tulumaks - Üürikahjumi mahaarvamine maksukohustuslase maksustatavast tulust - Degressiivse amortisatsiooni kohaldamine soetamis- või ehituskuludest lähtudes - Soodsam maksustamine, mis on ette nähtud ainult oma riigi territooriumil asuvate hoonete suhtes)
   2009/C 297/03
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Baden-Württemberg
   
      Põhikohtuasja pooled
   
   
      Kaebuse esitaja: Grundstücksgemeinschaft Busley ja Cibrian Fernandez
   
      Vastustaja: Finanzamt Stuttgart-Körperschaften
   
      Kohtuasja ese
   
   Eelotsusetaotlus — Finanzgericht Baden-Württemberg — EÜ asutamislepingu artiklite 18 ja 56 tõlgendamine — Tulumaksu käsitlevad liikmesriigi õigusnormid, mis piiravad kinnisvara üürileandmisest saadud kahjumi mahaarvamist nii, et maha arvata saab ainult oma riigi territooriumil asuva kinnisasjaga seotud kahjumi, ja näevad ainult sellise kinnisasja väärtuse vähenemise suhtes ette soodsama amortisatsioonimäära
   
      Resolutsioon
   
   EÜ artikliga 56 on vastuolus tulumaksu käsitlevad liikmesriigi õigusnormid, millega nii täieulatusliku maksukohustusega residendist füüsiliste isikute õigus arvata kinnisasja üürile- ja rendileandmisest saadud kahjum kahjumi tekkimise aastal maksustatavast summast maha kui ka degressiivse amortisatsioonimäära kohaldamine selliselt kinnisasjalt saadud tulu kindlaksmääramisel on seatud sõltuvusse tingimusest, et kinnisasi asuks selle liikmesriigi territooriumil.
   
      (1)  ELT C 92, 12.4.2008.